মাসলামা ইবনে মুখাল্লাদ

মাসলামা ইবনে মুখাল্লাদ ইবনে আল সামিত আল-আনসারী ( ৬১৯ বা ৬২০ - ৯ এপ্রিল ৬৮২ ), আবু মা'ন বা সা'দ বা উমর এর কুনিয়াতের সাথে পরিচিত। তিনি রাসূলের অন্যতম সাহাবী ছিলেন  এবং মিশরে মুসলমানদের বিজয়ের দশক পরে সক্রিয় ছিলেন।

তিনি ৬১৬ অথবা ৬২০ সালে জন্মগ্রহণ করেছিলেন। তিনি মিশরে মুসলিমদের বিজয়ে অংশ নিয়েছিলেন। বিজয়ের পরে এবং তাঁর মৃত্যুর আগ পর্যন্ত তিনি মিশরে থেকে গেছেন। Bosworth, van Donzel, Pellat (1991), p. 740 তিনি তৃতীয় খলিফা উসমান ইবনে আফফানের অনুগামী ছিলেন এবং উসমানের হত্যার পরে মুহাম্মদের জামাতা আলীর উত্তরাধিকারে স্বীকৃতি দিতে অস্বীকার করেছিলেন।  ফলস্বরূপ তিনি মুয়াবিয়া ইবনে হুদায়জের নেতৃত্বে উসমানপন্থী দলের অন্যতম নেতা ছিলেন এবং ৬৫৭ সালে সিরিয়ার গভর্নর মুয়াবিয়া ইবনে আবী সুফিয়ানের পুনর্নির্বাচিত আদেশ না হওয়া পর্যন্ত গভর্নর মুহাম্মদ ইবনে আবু হুদায়ফার বিরুদ্ধে বিদ্রোহে অংশ নিয়েছিলেন। ।  Kennedy (1998), p. 68 ৬৫৮ সালে, মুয়াবিয়া ইবনে আবি সুফিয়ানের নেতৃত্বে আলী এবং সিরিয়া ভিত্তিক উমাইয়াদের মধ্যে বিরোধের বিষয়টি যখন প্রকাশ্য হয়ে ওঠে, তিনি আলি মোহাম্মদ ইবনে আবি বকরকে মিশরের গভর্নর হিসাবে নিয়োগের বিরোধিতা করেন এবং সম্ভবত তিনি সিরিয়ার আগ্রাসনে আমর ইবনে আল-আস এর অধীনে অংশ নিয়েছিলেন। যার ফলে সে বছরের গ্রীষ্মে ইবনে আবী বকরের পরাজয়, ধরা পড়া এবং ফাঁসি কার্যকর হয়েছিল।  Kennedy (1998), p. 69

মাসলামা অনুগতভাবে আমর ইবনুল আস এর অধীনে কাজ করতেন, যিনি জানুয়ারী ৬৬৪ সালে তাঁর মৃত্যুএ পর্যন্ত মিশরের গভর্নর ছিলেন। তার দুই উত্তরসূরী  উতবা ইবনে আবী সুফিয়ান এবং উকবা ইবনে আমির এর পাশে ছিলেন না। অবশেষে, ৬৬৭/৮ সালে, মাসলামা নিজেই খলিফা মুয়াবিয়া ইবনে আবি সুফিয়ানকে আবেদন করেছিলেন এবং মিশরের গভর্নর নিযুক্ত হন। আল-তাবারির মত অনুসারে তিনি ৬৭০ অবধি এই পদে অধিষ্ঠিত ছিলেন। যদিও অন্যান্য সূত্রে বলা হয় যে, তিনি এপ্রিল ৬৮২-এ মৃত্যুর আগে অব্যাহতভাবে দেশ পরিচালনা করেছিলেন।তিনি বাইজেন্টাইন সাম্রাজ্যের বিরুদ্ধে যুদ্ধে সক্রিয় ছিলেন। তাদের বিরুদ্ধে  নিয়মিত অভিযান প্রেরণ করতেন। তিনি ফুস্তাতে অবস্থিত আমর ইবনুল আস মসজিদ পূনঃর্নিমান করেন। তিনি এতে মিনার স্থাপন করেন। অন্যথায় তার শাসনকালে মনে হয় এককভাবে ঘরোয়া প্রশান্তি ছিল।  Kennedy (1998), p. 69 কিছু সূত্র দাবি করেছে যে, মাসলামা ইফরিকিয়া এবং সাধারণভাবে মাগরেব মুসলিম অভিযান প্রেরণ করেছিলেন।

মাসলামা শেষ অবধি উমাইয়াদের দৃঢ় অনুসারী ছিলেন এবং ৬৮০ সালে মুয়াবিয়া মারা গেলে তিনি তত্ক্ষণাত্ তাঁর পুত্র ইয়াজিদকে তাঁর উত্তরসূরি হিসাবে স্বীকৃতি দেন; এমনকি তিনি আপত্তি জানানোর কারণে আমর ইবনে আস-এর পুত্র আবদাল্লাহকে, সাহাবী ও সম্মানিত হাদীস বর্ণনাকারী, হত্যার হুমকি দিয়েছিলেন। Kennedy (1998), p. 69

 তথ্যসূত্র 

 উৎস 




বিষয়শ্রেণী:মিশরের উমাইয়া গভর্নর
বিষয়শ্রেণী:পুরুষ সাহাবা
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:৬৮২-এ মৃত্যু
বিষয়শ্রেণী:৭ম শতাব্দীতে জন্ম
বিষয়শ্রেণী:আনসার
বিষয়শ্রেণী:সাহাবা